Caroline Wozniacki, revenită de puțină vreme în circuitul WTA, a produs de curând o adevărată furtună, legându-se de Simona Halp. Wozniacki și-a îmbrăcat cuvintele în mantia unei așa zise apreceri a valorii româncei, după care s-a lansat în acuzații legate de faptul că Halep nu ar fi trebuit să primească wild-card la Miami, pentru că vine după un caz de dopaj în care a fost suspendată.
"În primul rând, mereu mi-a plăcut de Simona. Am avut o relație bună. Și în trecut am vorbit deschis despre ce cred în legătură cu dopajul. Ideile mele nu s-au schimbat. Întotdeauna mi-am dorit un sport curat, corect pentru toți. Nu mă refer direct la Simona, dar, dacă cineva trișează intenționat, dacă cineva a fost testat pozitiv…
Înțeleg de ce un turneu vrea un nume mare pe tablou, dar eu cred, și nu este un atac la cineva anume, că acești oameni nu ar trebui să primească wild-card-uri!
Dacă vrei să revii și a fost vorba de o greșeală, înțeleg, dar trebuie să o iei de jos ca să ajungi înapoi în vârf. Asta e părerea mea despre astfel de lucruri" – a spus Wozniacki la Miami.
Simona a încercat să amorseze conflictul la cald, explicând cu calm faptul că ea nu s-a dopat niciodată în mod voluntar și că TAS a înțeles acest lucru când a decis să îi reducă pedeapsa ITIA de la 4 ani la 9 luni. În apărarea ei a sărit fosta mare campioană belgiană, multiplă câștigătoare de turnee de Grand Slam, belgianca Kim Klijsters:
"Când cineva e testat pozitiv pentru că a luat o substanță care să îl facă un atlet mai bun, atunci sunt de acord 100% cu Caroline. Dar situația lui Halep e diferită, ea nu a fost conștientă că a luat ceva.
Când Simona a vorbit despre cazul Mariei Sharapova (n.r. – depistată cu meldonium, a primit wild-card-uri la revenire) a arătat modul în care vede ea dopajul, dar și faptul că nu e o trișoare. În mintea ei, Simona crede că nu a trișat, iar eu sunt de aceeași părere".
Până una alta Wozniacki a fost bombardată cu opinii dure pe rețelele de socializare, ea fiind considerată o mare trișoare. Pentru că la fel cum a procedat în 2018 în finala de la Australian Open în meciul cu Simona Halep a mai făcut la fel în nenumărate alte rânduri, inclusiv acum la Miami.
Adică atunci când simte partida nu e în mâna ei nu ezită să cheme echipa medicalăm, pentru a scoate adversara din ritm. Așa a câștigat acea finală cu Halep, după ce a inventat o problemă medicală în setul decisiv. Însă la revenirea în țară Simona Halep nu a mai fost la fel de elegantă cu daneza și a pus-o dur la punct:
"Nici nu m-am mai gândit la acest subiect. Pot să repet ce am mai zis. Ar fi bine să citească decizia TAS mai bine. Iar dacă nu înțelege, să i se traducă."